b'\n_START_ARTICLE_\nParalelism sintactic\n_START_PARAGRAPH_\nParalelismul sintactic este un procedeu compozi\xc8\x9bional cu efect de intensificare, const\xc3\xa2nd in reluarea mai multor cuvinte \xc3\xaen aceea\xc8\x99i ordine sau din construc\xc8\x9bia simetric\xc4\x83 a dou\xc4\x83 sau mai multe propozi\xc8\x9bii, versuri sau strofe. De asemenea, poate desemna identitatea structurii sintactice din dou\xc4\x83 sau mai multe enun\xc8\x9buri apropiate din text, astfel \xc3\xaenc\xc3\xa2t asem\xc4\x83narea lor s\xc4\x83 fie perceptibil\xc4\x83. Procedeul este specific poeziei populare._NEWLINE_Exemplu:_NEWLINE_\xe2\x80\x9eFluiera\xc8\x99 de fag_NEWLINE_Mult zicea cu drag_NEWLINE_Fluiera\xc8\x99 de os_NEWLINE_Mult zicea duios_NEWLINE_Fluiera\xc8\x99 de soc_NEWLINE_Mult zicea cu foc\xe2\x80\x9d_NEWLINE_(Miori\xc8\x9ba)_NEWLINE__NEWLINE_Exemplu:_NEWLINE_Toamna sun\xc4\x83-n geam frunze de metal,_NEWLINE_V\xc3\xa2nt._NEWLINE_\xc3\x8en t\xc4\x83cerea grea, g\xc3\xa2nd \xc8\x99i animal,_NEWLINE_Fr\xc3\xa2nt._NEWLINE_\xc3\x8en odaie, trist sun\xc4\x83 lemnul mut:_NEWLINE_Poc._NEWLINE_Umbre \xc3\xaemprejur \xc3\xaentr-un gol, t\xc4\x83cut,_NEWLINE_Loc._NEWLINE_..._NEWLINE_(monosilab de toamn\xc4\x83)_NEWLINE_"La mijloc de codru des_NEWLINE_Toate p\xc4\x83s\xc4\x83rile ies,_NEWLINE_Din huceag de aluni\xc8\x99_NEWLINE_La voiosul lumini\xc8\x99,_NEWLINE_Lumini\xc8\x99 de l\xc3\xa2ng\xc4\x83 balt\xc4\x83,_NEWLINE_Care-n trestia \xc3\xaenalt\xc4\x83_NEWLINE_Leg\xc4\x83n\xc3\xa2ndu-se din unde,_NEWLINE_\xc3\xaen ad\xc3\xa2nsu-i se p\xc4\x83trunde_NEWLINE_\xc8\x98i de lun\xc4\x83 \xc8\x99i de soare_NEWLINE_\xc8\x98i de p\xc4\x83s\xc4\x83ri c\xc4\x83l\xc4\x83toare,_NEWLINE_\xc8\x98i de lun\xc4\x83 \xc8\x99i de stele_NEWLINE_\xc8\x98i de zbor de r\xc3\xa2ndunele_NEWLINE_\xc8\x98i de chipul dragei mele."_NEWLINE_(La mijloc de codru...)_NEWLINE_Un exemplu din proz\xc4\x83: \xe2\x80\x9ealc\xc4\x83tuirea ei e menit\xc4\x83 s\xc4\x83 str\xc4\x83luceasc\xc4\x83, trupul ei s\xc4\x83 \xc3\xaenfloreasc\xc4\x83\xe2\x80\x9d (Mihail Sadoveanu).'